《黄寺丞九月十三日见寄》
宋代·刘敞

兹年见二毛，秋至独多悲。况乃霜露繁，悟彼岁月驰。

衡门静无辙，幽径荒不治。眷眷武夷翁，倾盖成旧知。

每枉林下步，笑言辄移时。目击良已久，凤歌复见诒。

谅君徜徉意，当以振其衰。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。